جمهورباشقانی یاردیمچیسی فواد اوختای، تورکییه‌نین کؤچمن آنباری اولمادیغینی، باتی اؤلکه‌لرینین یاراتدیقلاری بحرانلارین دا حسابینی اؤد‌یه‌جک اؤلکه اولمادیغینی سؤیله‌دی.
فواد اوختای، ایتالیانین کرنوببیو شهرین‌ده دوزنلنن ۴۵.جی آمبروستی فورومونا قاتیلاراق دانیشدی.
دانیشماسیندا سوریه بحرانی و کؤچمن پروبلئمینه توخونان اوختای، جمهورباشقانی رجب طیب اردوغانین "قاپیلاریمیزی آچاریق" آچیقلاماسی حاقین‌دا، "بو نه بیر تهدیددیر، نه ده بیر بلوف‌دور. بو بیر حقیقت‌دیر" دئدی.
اوختای، "نئجه اولسا، یئنی کؤچ آخیمی دالغاسی باشلارسا تورکییه بونو قارشیلایاجاقدیر یاخلاشیمی و راحت‌لیغی، کسینلیکله یانلیش بیر راحت‌لیق و یاخلاشیمدیر" ایفاده‌لرینی ایشلتدی.
روسیا پرزیدنتی ولادیمیر پوتینین تورکییه گ۷ اؤلکه‌لرینه داخیل ائدیلسین تکلیفی ایله باغلی اوختای، "تورکییه، اولایا دوغو-باتی و یا فرق‌لی بیر بلوک یؤنوندن باخماز، اؤز چیخارلاری یؤنوندن باخار" آچیقلاماسینی ائتدی.
اوختای، تورکییه‌نین هم دوغو، هم ده باتی اوچون جدی بیر فرصت اولدوغونو دئدی.
